弟望种菊满屋贻行时丛丛数尺矣自行江乡秋尽不见一枝九月十九日在螺川忽忆故园篱下菊因怀诸弟
故园黄菊为谁好，摇落江干秋思早。菊花开遍客未归，客自思归秋自老。遥知兄弟望江滨，空对黄花无数新。那知客思正愁绝，梦里花残江上雪。江城无菊断江春，不见秋风见战尘。忽忆东篱篱下菊，西风笑杀渡江人。
主题：思乡
情感：孤独、想家